ปล่อยหุ้นปั่นแรลลีดี๊ด๊า
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 15 พ.ย. 2553
11 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 15 พ.ย. 2553 
โดย...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 15 พ.ย. 2553
...ท้ายสัปดาห์หุ้นไทยดิ่งตามเอเชีย ผสมโรงตื่นมาตรการแบงก์ชาติคุมสินเชื่ออสังหาริมทรัพย์ กดดัชนีรูดกว่า 30 จุด หลุด 1,000 จุด ก่อนจะมีแรงซื้อกลับ กระตุกดัชนีปิด 1,018.86 จุด ร่วง 11 จุด หรือ 1.07% มูลค่าซื้อขาย 48,418 ล้านบาท ... ต่างชาติขายอีก 1,288 ล้านบาท 
...รายย่อยติดหุ้น “E” (เอฟโวลูชั่น) งอมแงม นั่งเคลิ้มยิ้มไม่หุบที่ราคาแข็งโป๊ก ส่วนใหญ่อมของกันหมด เตรียมรับมือออกจากแคชบาลานซ์ตั้งแต่วันที่ 15 พ.ย.นี้ และให้สิทธิซื้อวอร์แรนต์สัดส่วน 2 หุ้นเดิมต่อ 1 วอร์แรนต์ ราคาหน่วยละ 0.10 บาท กำหนดแขวนป้าย XW 25 พ.ย.นี้ 
...“วิเชษฐ บัณฑุวงศ์” มือฉมังการเงิน คืนสังเวียนตลาดทุนอีกครั้ง ในตำแหน่งประธานกรรมการ “E” 
...ลูกหุ้นโซลูชั่น (SLC) หลุด 10 สตางค์ ใครตามเพิ่มทุนแล้วยังไม่ออกของไม่ต้องคิดอะไรแล้ว ไปรอหวังรวบยอดจาก SLC–W2 
...หุ้น เอ็มดีเอ็กซ์ (MDX) ขึ้นไม่อาย จาก 1.38 บาท (1 ต.ค.) สัปดาห์นี้ จ่อ 5 บาทแล้ว ไม่รู้ตลาดหลักทรัพย์แกล้งทำไม่เห็นปล่อยให้ปั่นราคากันอย่างนี้ หรือจะให้แมงเม่าตายรอบกองไฟก่อนถึงจะทำอะไรออกมา และเท่าที่ดูหุ้นตัวนี้ยังไม่เคยชิมแคชบาลานซ์ ส่วนตัวที่โดนแทนเป็น “ไทยบรรจุภัณฑ์และการพิมพ์” (TPP) ตั้งแต่ 15 พ.ย.–3 ธ.ค.นี้ 
...ผู้ถือหุ้นแคปปิทอล เอ็นจิเนียริ่ง (CEN) ยกมือผ่านฉลุยให้บริษัทลูก “เอื้อวิทยา” เข้าตลาดหลักทรัพย์ เตรียมรอรับอภินันทนาการจากหุ้นเอื้อวิทยาได้
...“สุกิจ อุดมศิริกุล” ผู้อำนวยการฝ่ายอาวุโสฝ่ายกลยุทธ์การลงทุน ลูกค้าบุคคล บล.ไทยพาณิชย์ ซุ่มฟิตซ้อมก่อนเปิดคลินิกหุ้น ต้องการเจอหมอหุ้นเก่งๆพบได้ตั้งแต่เวลา 16.00–18.00 น. วันที่ 1820 พ.ย.นี้เท่านั้น ในงาน SET in the city